Avertizare meteo: COD PORTOCALIU de ploi torențiale în aproape toată țara.
Administraţia Naţională de Meteorologie (ANM) a emis, duminică, o atenţionare cod portocaliu pentru aproape toată ţara. Alerta meteo este valabilă până luni dimineaţa, când intră în vigoare codul galben de ploi pentru toată România. Codul galben va fi valabil până miercuri.
Potrivit ANM, de duminică, de la ora 10.00 până luni, la ora 06.00 va fi instabilitate atmosferică accentuată. Astfel, în după-amiaza zilei de duminică şi în cursul nopţii de duminică spre luni, în Moldova, Maramureş, Transilvania, Crişana, şi local în Banat, Dobrogea şi Muntenia, vor fi intervale de timp cu averse torenţiale şi se vor acumula cantităţi de apă de peste 40 l/mp şi pe arii restrânse 50 – 80 l/mp.Vor fi şi intensificări ale vântului, vijelii, descărcări electrice şi grindină.După perioada codului portocaliu intră în vigoare o atenţionare cod galben până miercuri, la ora 10.00 valabil în toată ţara.Meteorologii spun că în acest interval vor fi perioade cu instabilitate atmosferică accentuată, ce se va manifesta prin frecvente descărcări electrice, averse torenţiale, grindină şi vijelii. Cantităţile de apă vor depăşi 25 – 30 l/mp şi pe arii restrânse 40 – 60 l/mp.